./data/phi0474/phi013/phi0474.phi013.perseus-lat2.xml
ego, quanta manus est coniuratorum, quam videtis esse							permagnam, tantam me inimicorum multitudinem suscepisse video; sed eam							turpem iudico et infirmam et abiectam  quod si aliquando alicuius furore et							scelere concitata manus ista plus valuerit quam vestra ac rei publicae							dignitas, me tamen meorum factorum atque consiliorum numquam, patres							conscripti, paenitebit  etenim mors, quam illi fortasse minitantur, omnibus est parata: vitae tantam laudem							quanta vos me vestris decretis honestastis nemo est adsecutus; ceteris							enim semper bene gesta, mihi uni conservata re publica gratulationem decrevistis